קן בונס

קן בונס (באנגלית: Ken Bones; נולד ב-11 ביוני 1947) הוא שחקן אנגלי, חבר בלהקה השייקספירית המלכותית.

ביוגרפיה
בונס נולד בדרטפורד שבמחוז קנט באנגליה. בין השנים 1971 ל-1973 למד משחק באקדמיה המלכותית לאמנות הדרמה. שם זכה בתעודת כבוד, פרס רונסון, פרס קנדל, פרס פואל ובפרס ג'ון ברטון.

תיאטרון
הופעת הבכורה של בונס בתיאטרון מקצועי הייתה בינואר 1974 בתפקיד רוי במחזה "הזוג המוזר" בעיר קרו (Crewe). הופעות נוספות שלו באותה עונה היו בתפקיד ויק במחזה "Little Malcolm", וינסנט קראמלס ב"ניקולס ניקלבי" וד"ר הנסי במחזה "הרוזן דרקולה".

ב-1974 וב-1975 היה בונס חבר בלהקת התיאטרון פרוספקט, והשתתף בסיור הופעות שהציג בפסטיבל אדינבורו ובתיאטרון ראונדהאוס בלונדון. הוא גילם את גאוור במחזות "הנרי הרביעי, חלק שני" וב"הנרי החמישי" לצדו של טימותי דלטון, והיה המספר במחזמר "Pilgrim" יחד עם פול ג'ונס ופיטר סטראקר.

ב-1976 הצטרף בונס לתיאטרון מרלו בקנטרברי. איתם הופיע בתפקיד ארנס לודוויג במחזמר "קברט", מר שאנקס במחזה "Habeas Corpus", טרופימוב במחזה "גן הדובדבנים", מילו טינדל ב-"Sleuth", וגילם את קורלי דלפילד במחזה "Knuckle". ב-1977 שיחק בסיור הופעות עם להקת התיאטרון "The Molecule Club" של תיאטרון מרמייד בהופעות בפני תלמידים בלימודי מדע. ב-1978 שיחק בונס בתפקיד לוציפר בהפקה מודרנית של "The Lincoln Mystery Cycle" בקתדרלת לינקולן.

ב-1978 הצטרף בונס ללהקת התיאטרון Southern Exchange, שייסד צ'ארלס סאבאג' כדי לספק תיאטרון אזורי למקומות ללא תיאטרון רפרטוארי קבוע. הלהקה שיחקה בתיאטרון וייברן בסווינדון, ההקסגון ברדינג, ו-"the Lighthouse" בעיר פול. עם להקה זו הופיע בונס בתפקיד רמבל במחזה "Lock Up Your Daughters", ליאונרד במחזה "Time and Time Again", הודג'קין ב-"The Ghost Train", אלק קונינג ב-"Dear Janet Rosenberg", הגבר במחזה "הגברת עם הכלבלב" מאת צ'כוב, ובדמות בוב קרצ'יט ב"מזמור חג המולד".

ב-1979 שיחק בונס בתפקיד רוזן ווריק במחזה "ז'אן ד'ארק", איילרט לוובורג במחזה "הדה גאבלר" יחד עם גייל האניקאט, וג'ון במחזה "Absent Friends" מאת אלן אייקבורן. ב-1980 הופיע בסיבוב הופעות בבריטניה במחזה "וויצק".

עוד בתיאטרון הופיע בונס בתפקיד הדוכס במחזה "The Revenger's Tragedy", ובדמות ד"ר קליין במחזה "Her Naked Skin" עבור התיאטרון המלכותי הלאומי. עם הלהקה השייקספירית המלכותית שיחק בונס ב-21 מחזות בהם "אנטוניוס וקלאופטרה", "הסערה", "אותלו", "הדוכסית ממלפי", "מקבת'", "אגדת חורף", "סיראנו דה ברז'ראק", "יחסים מסוכנים", "טמבורליין", "מהומה רבה על לא דבר", "המלך ליר".

בתיאטראות וסט אנד בלונדון הופיע בונס במחזות "You Never Can Tell" מאת ברנרד שו, "Communicating Doors" מאת אלן אייקבורן, "בקט", "עלייתו הנמנעת של ארתורו אוי", ו"אנטוניוס וקלאופטרה". עבור תיאטראות אחרים שיחק במחזות "Design for Living" ו-"Relative Values" מאת נואל קאוורד, "כטוב בעיניכם", "חלום ליל קיץ", "דוקטור פאוסטוס" יחד עם בן קינגסלי, ובמחזה "סר תומאס מור".

בונס גילם את הכומר בראון במחזה "משפט הקופים" לצדו של קווין ספייסי בתיאטרון האולד ויק.

קולנוע וטלוויזיה
הופעת הבכורה של בונס בטלוויזיה הייתה ב-1977 במחזה "A Day in the Life" מאת ריי קונולי. ב-1980 הופיע בפרק בסדרה "פוקס" בתפקיד קמבל. ב-1981 גילם את הסמל פארקס בפרק בסדרה "Spearhead". ב-1987 שיחק בתפקיד קטן בעונה השלישית של הסדרה "The Bill". ב-1988 שיחק בתפקיד פול רוסילון בסדרה "ברז'ראק", ובתפקיד רב-פקד בסדרה "London's Burning". עוד ב-1988 הופיע בתפקיד רוברט ג'יימס ליס, מדיום מהתקופה הוויקטוריאנית בדרמה "ג'ק המרטש" בכיכובו של מייקל קיין. ב-1987 הופיע לראשונה בסרט קולנוע "Bellman and True" בבימויו של ריצ'רד לונקריין ובכיכובו של ברנרד היל. ב-1995 שיחק בונס בתפקיד טוסאנט בסרט "אי הפיראטים". ב-1998 הופע בסדרות "דיינג'רפילד" ו"רגליים קרות". ב-1999 שיחק בתפקיד אדמירל ביל וילסון בסרט "Wing Commander", וב-2001 גילם את בנקו בסרט הטלוויזיה "מקבת'" של הלהקה השייקספירית המלכותית, בכיכובו של אנטוני שר. הסרט הוא עיבוד טלוויזיוני של המחזה שהוצגה בהצלחה בממלכה המאוחדת, ביפן ובארצות הברית.

ב-2002 גילם בונס את קית' ברנס בפרק בסדרת הריגול "ספוקס", וב-2003 הופיע בתפקיד רובי בסדרה הרפואית "חדר מיון". ב-2004 שיחק בתפקיד היפאסוס בסרט "טרויה" בכיכובו של בראד פיט, מר מנסל בסדרה "בקצב הלב", ובדמות מפקד המשטרה בוב מולן בסדרה "תחבולות חדשות".

עוד הופיע בונס בפרקים בסדרות "רופאים", "הולבי סיטי" ו-"The Bill". ב-2008 השתתף בסרט "מסתור מושלם" בכיכובו של בילי זיין. ב-2009 שיחק בתפקיד ארסמוס בסדרה התיעודית "Henry VIII: The Mind of a Tyrant", וב-2011 שיחק בסדרה "The Hour". עוד גילם דמות בשם סת'יוס בסדרת הטלוויזיה "דרקולה הצעיר" של ערוץ CBBC.

ב-2012 גילם בונס את דמותו של לורד הליפקס שהיה מזכיר המדינה לענייני חוץ של בריטניה בשנים 1938 עד 1940, בעונה השנייה של הסדרה "על אדונים ומשרתים".

ב-2013 הופיע בונס בסרט הטלוויזיה "יומו של הדוקטור" שהופק לציון חמישים שנה לסדרה "דוקטור הו", וגילם בו את הגנרל. הוא חזר לגלם את הדמות בפרק האחרון של העונה התשיעית "Hell Bent" משנת 2015.

בונס גילם את פאבליקן מס' 7 בסרט "סוף העולם" משנת 2013. באותה שנה פורסם שבונס הצטרף לצוות שחקני הסדרה "אטלנטיס". ב-2014 השתתף בסרט האפי "אקסודוס: אלים ומלכים". ב-2016 הופיע בסדרת הטלוויזיה ההיסטורית "מדיצ'י".

ב-2017 הופיע בונס בתפקיד יוג'ין בון בפרק "The Eve of St John" בעונה החמישית של הסדרה "האב בראון".
ב-2018 שיחק בונס בתפקיד הקרדינל לטו, שליח האפיפיור, בסדרה "ורסאי".

פילמוגרפיה
 שנה שם שם באנגלית תפקיד הערות 1977 Jubilee פול קרופורד בפרק " An Hour in the Life" 1980 Fox קמבל בפרק "Fox: Big 'F' - Family" 1981 Spearhead סרג'נט פארקס בפרק "Loyalties II" 1985 סיראנו דה ברז'ראק Cyrano de Bergerac קרבון דה קסטל ז'לו סרט טלוויזיה 1986 Screen Two מפקח בילוש מרסר בפרק "Frankie and Johnnie" 1987 Bellman and True גורט 1988 ברז'ראק Bergerac פול רוסילון בפרק "Crossed Swords" 1988 London's Burning רב פקד סדרת טלוויזיה (פרק אחד) 1988 Jack the Ripper רוברט ג'יימס ליס סדרת טלוויזיה 1992 Split Second מומחה לזיהוי פלילי 1993 Seekers טוני ליית'ם סדרת טלוויזיה (פרק אחד) 1993 Screen One ג'ון קאוואנה בפרק "Wall of Silence" 1994 A Skirt Through History ארתור מונבי בפרק "An Experiment " 1994 Paris הלמוט בפרק "L'infamie" 1995 אי הפיראטים Cutthroat Island טוסאנט 1997 Crime Traveller קירבי בפרק "Death Minister" 1997 ברמוול Bramwell מר הרן סדרת טלוויזיה (פרק אחד) 1997 An Unsuitable Job for a Woman טד פולטון בפרק "Sacrifice" 1997 Police 2020 קומנדר ג'ונסון 1998 רגליים קרות Cold Feet בלש סדרת טלוויזיה (פרק אחד) 1998 דיינג'רפילד Dangerfield פקד בילוש מילר בפרק "Double Helix" 1999 Wing Commander ביל וילסון 1999 אגדת חורף The Winter's Tale פוליקסנס מלך בוהמיה סרט טלוויזיה 2000 Blue Murder הנסטוק סרט טלוויזיה 2001 מקבת' Macbeth בנקו סרט טלוויזיה 2002 In Deep פקד בילוש גירי פרק"Untouched" 2002 ספוקס Spooks קית' ברנס סדרת טלוויזיה (פרק אחד) 2003 חקירות המפקח לינלי The Inspector Lynley Mysteries רודני ארונסון בפרק "In the Presence of the Enemy" 2003 חוקי מרפי Murphy's Law טיילר בפרק "Reunion" 2004 הנוכלים Hustle פקד בילוש מולנס בפרק "The Con Is On" 2004 תחבולות חדשות New Tricks בוב מולן בפרק "Talking to the Dead" 2004 טרויה Troy היפסוס 2003, 2004 בקצב הלב Heartbeat טרוור גודווין / מר מנסל סדרת טלוויזיה (2 פרקים) 2004 Spooks Interactive קולונל טים בריגוט סרט טלוויזיה 2005 Brothers of the Head הנרי קולינג 2005 המלך והגרושה Wallis & Edward מייטלנד סרט טלוויזיה 2005 Death Train סרטוגה סרט טלוויזיה 2006 The Virgin Queen בישוף לטימר מיני-סדרה 2006חוזה סופי Final Contract: Death on Delivery הילמן 2007 Too Much Too Young סר רג'ינלד מוריס 2007 רופאים Doctors טיירל סדרת טלוויזיה 2008 מסתור מושלם Perfect Hideout רות' 1987–2009 The Bill תפקידים שונים סדרת טלוויזיה (6 פרקים) 2009 חוק וסדר: UK Law & Order: UK אדיז קיליץ בפרק "Paradise" 2009 Henry VIII: Mind of a Tyrant ארסמוס סדרת טלוויזיה 2010 Identity האליט קמאל מיני-סדרה רציחות במידסומר Midsomer Murders ג'יילס בריית'ווייט בפרק "The Noble Art" Any Human Heart מר מאונטסטוארט מיני-סדרה The Nativity רבי מבית לחם מיני-סדרה הולבי סיטי Holby City ויליאם צ'ייס סדרת טלוויזיה 2011 The Hour וולאס שרווין סדרת טלוויזיה Young Dracula סתיוס בפרק "All for One" 2012 על אדונים ומשרתים Upstairs Downstairs לורד האליפקס 2013 The Bible עירא בפרק "Exodus" המלחמה של פויל Foyle's War מקס הופמן בפרק "The Eternity Ring" הסודות של דה וינצ'י Da Vinci's Demons היהודי סדרת טלוויזיה סוף העולם The World's End פבליקן 7 סטרלינגס Starlings מר קוק סדרת טלוויזיה (פרק אחד) ללכת עם האויב Walking with the Enemy סמואל סטרן The Great Train Robbery קומנדר ג'ורג' הת'רהיל בפרק "A Copper's Tale" 2003, 2013 חדר מיון Casualty אלן פיטני / רובי סדרת טלוויזיה (2 פרקים) 2013–2015 אטלנטיס Atlantis מלאס סדרת טלוויזיה דוקטור הו Doctor Who הגנרל סדרת טלוויזיה (3 פרקים) 2014 סקוט וביילי Scott & Bailey ג'ון ריבינגטון סדרת טלוויזיה (פרק אחד) אקסודוס: אלים ומלכים Exodus: Gods and Kings 2015 A.D. The Bible Continues אנאס סדרת טלוויזיה Tyrant קדי בפרק "The Other Brother" 2016 מדיצ'י Medici: Masters of Florence אוגו בנצ'יני סדרת טלוויזיה ג'ונתן קריק Jonathan Creek נתן קלור בפרק "Daemons' Roost" 2017 האב בראון Father Brown יוג'ין בון בפרק "The Eve of St John" 2018 ורסאי Versailles קרדינל לטו סדרת טלוויזיה ליל המכשפות A Discovery of Witches סיגיסמונד 2019 Baghdad in My Shadow גרהאם פוסטר 2020 דז (אנ') des דייוויד כרום ג'ונסון פרק: "#1.3"

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:חברי הלהקה השייקספירית המלכותית
קטגוריה:אנגלים שנולדו ב-1947